| Druskininkų žydų kapinės |
| --- |
|  |
| 

Druskininkų žydų kapinėsDruskininkų žydų kapinės

 |
| Koordinatės  | 

|  |
| --- |
| 54°00′30″š. pl. 23°58′21″r. ilg.﻿ / ﻿54.008233°š. pl. 23.972365°r. ilg.﻿ / 54.008233; 23.972365Koordinatės: 54°00′30″š. pl. 23°58′21″r. ilg.﻿ / ﻿54.008233°š. pl. 23.972365°r. ilg.﻿ / 54.008233; 23.972365 |

 |
| Vieta | Druskininkų savivaldybė |
| Plotas | 225 m² |
| Naudotas | XIX a. II pusė – 1941 m. |
| Registro Nr. | u. k. 37627 |

**Druskininkų žydų senosios kapinės** (vietinio reikšmingumo lygmens registrinis kultūros paveldo objektas: unikalus kodas – 37627) – neveikiančios žydų bendruomenės kapinės Druskininkų pietvakariniame pakraštyje, 0,7 km į šiaurės vakarus nuo Baravykų gatvės ir 230 m į pietryčius nuo Mergelės Akių ežero.

Kapinių bendras vaizdas iš pietų pusės

Vieta
-----

Kapinės yra Druskininkų miške, įrengtos smėlingos kalvos viršūnėje.
Saugoma teritorija kvadrato plano, 15 x 15 m dydžio, apaugusi pušimis ir pavieniais lapuočiais medžiais. Joje sudėliotas Dovydo žvaigždės plano betoninis bordiūras, kurio viduryje stūkso betoninis memorialinės lentos postamentas. Dešinėje, priešais postamentą, ir už jo esančiuose žvaigždės kampuose pastatyta po akmeninį antkapį ir suardytų kapinių.

Teritorijos plotas – 225 m², perimetras – 60 m.

135 m į pietvakarius nuo kapinių prie Druskininkų pietvakarinio apvažiavimo, jungiančio Mizarų gatvės rajoną su Baravykų gatve, stovi medinė kelio rodyklė su užrašu „SENIEJI ŽYDŲ KAPAI - 150 M". Kapinių teritorijos pietrytine papėde praeina miško keliukas, vedantis link Druskininkų senųjų kapinių ir Druskonio ežero.

2,8 km į pietryčius yra Ratnyčios žydų kapinės.

Kelio link žydų kapinių nuoroda prie Druskininkų pietvakarinio apvažiavimo

Istorija
--------

Kapinės įrengtos XIX a. II pusėje. Veikė iki 1941 m. birželio mėn. Jose laidoti Druskininkų žydų bendruomenės gyventojai. Čia palaidota žymaus skulptoriaus Žako Lipšico motina Rachelė.

Neveikiančios kapinės 1967 m. buldozeriu sulygintos su žeme, o antkapiniai paminklai panaudoti Druskininkų kurorto statiniams: įmūryti „Gulbės" parduotuvės pamatuose, „Saulutės" sanatorijos fontano baseinėlyje bei suguldyti šaltiniuotose Ratnyčios upės žiotyse.

Rūpinantis žydų kultūros paveldu, kapinės buvo sutvarkytos. Jose įrengta memorialinė lenta su įrašais hebrajų rašmenimis ir lietuvių kalba, menančiais, kad čia veikė senosios žydų kapinės. Šalia pastatyta trejetas išlikusių antkapinių paminklų. 2015 m. kapinėms suteikta teisinė apsauga, jos registruotos Lietuvos Respublikos nekilnojamųjų kultūros vertybių registre ir paskelbtos vietinio reikšmingumo lygmens kultūros paveldo objektu, turinčiu memorialinį vertingųjų savybių pobūdį.

Šaltiniai
---------

1. ↑  Arūnas Zurlys. Kaip įamžinsime kraštietį. – Druskonis, 2001 m. spalio 26 d. – lapkričio 21 d. – Nr. 43
2. ↑  Romas Kvietkevičius. Patvoryje – paminklas iš žydų kapinių. - Druskininkų naujienos, 2010 m. spalio 8-14 d. – Nr. 40
3. ↑  Druskininkų žydų senosios kapinės, Baravykų g. Druskininkai. – Kultūros vertybių registras Archyvuota kopija 2016-11-19 iš Wayback Machine projekto.

Nuorodos
--------

* „Druskininkų žydų senosios kapinės". Lietuvos Respublikos kultūros vertybių registras. Nuoroda tikrinta 2016-06-01.
* Druskininkų naujienos, 2010 m. – Nr. 40[neveikianti nuoroda]
* Druskonis, 2001 m. – Nr. 43
* Druskininkų žydų kapinės - Druskininkai Jewish Cemetery

Nuotraukos
----------

* 
* 
*